TH ร่วง 5% คาดเจอ “เซลออนแฟคท์” หลังกำไร Q1 โตสนั่น 3 เท่า โบรกแนะซื้อเป้า 9 บ.
TH ร่วง 5% คาดเจอ “เซลออนแฟคท์” หลังกำไรไตรมาส 1 โตสนั่น 3 เท่าตัว โบรกชี้กำไรปกติปี 2565-2567 เติบโตเฉลี่ยต่อปี 49% CAGR แนะนำ “ซื้อ” ราคาเป้าหมาย 9 บ.
TH ร่วง 5% คาดเจอ “เซลออนแฟคท์” หลังกำไรไตรมาส 1 โตสนั่น 3 เท่าตัว โบรกชี้กำไรปกติปี 2565-2567 เติบโตเฉลี่ยต่อปี 49% CAGR แนะนำ “ซื้อ” ราคาเป้าหมาย 9 บ.
18 พ.ค. 2565

ผู้สื่อข่าวรายงานว่าวันนี้ (18 พ.ค.2565) ราคาหุ้นบริษัท ตงฮั้ว โฮลดิ้ง จำกัด (มหาชน) หรือ TH ณ เวลา 11:58 น. อยู่ที่ระดับ 5.25 บาท ลดลง 0.25 บาท หรือ 4.55% โดยทำจุดสูงสุดที่ 5.45 บาท และทำจุดต่ำสุดที่ 5.15 บาท ด้วยมูลค่าการซื้อขาย 75.11 ล้านบาท

ทั้งนี้ราคาหุ้น TH ปรับตัวลง คาดว่านักลงทุนขายทำกำไร หลังรายงานผลการเนินงานไตรมาส 1/2565 กำไร 46.04 ล้านบาท เพิ่มขึ้น 361.39% จากปีก่อนมีกำไร 9.98 ล้านบาท
ด้านบริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ (18 พ.ค.2565) ว่า กำไรในไตรมาส 1/2565 คิดเป็น 19% ของคาดการณ์กำไรปกติทั้งปีที่ 242.30 ล้านบาท เพิ่มขึ้น 227.40% จากงวดเดียวกันของปีก่อน โดยแนวโน้มกำไรอยู่ในทิศทางขาขึ้นตามหนี้ที่ทยอยประมูลได้ โดยหนี้ที่ประมูลได้เพิ่มอีก 1 พันล้านบาทในไตรมาส 1/2565 ในราคา 10.30% ใกล้เคียงก้อนแรกอยู่ระหว่างทยอยแจ้งโอนสิทธิกับลูกหนี้ในแต่ละสัญญาจะเริ่มรับรู้รายได้ในไตรมาส 2/2565
นอกจากนี้บริษัทยังคงตั้งเป้าซื้อหนี้ปีละ 6 พันล้านบาทในอีก 3 ปีข้างหน้า ปัจจุบันมีหนี้ที่อยู่ภายใต้การบริหาร 4 พันล้านบาท เชื่อว่าจะประมูลหนี้ตามเป้าได้ไม่ยาก เพราะภายหลังมาตรการช่วยเหลือลูกหนี้ของ ธปท. สิ้นสุดลงในเดือน มิ.ย. น่าจะได้เห็น NPL สูงขึ้นและเป็นโอกาสของ AMC ในการประมูลหนี้ ขณะที่การจัดตั้ง JV AMC ร่วมกับสถาบันการเงิน เชื่อว่าจะเห็นความคืบหน้าในช่วงครึ่งปีหลัง 2565
อย่างไรก็ดียังคงประมาณการกำไรปกติปี 2565-2567 เติบโตเฉลี่ยต่อปี 49% CAGR คงราคาเป้าหมาย 9 บาท อิงค่า PE ที่ 35 เท่า เท่าค่าเฉลี่ยของกลุ่ม AMC ในปัจจุบัน และยังต่ำกว่าค่าเฉลี่ยของ Implied target PE ของกลุ่มที่ 37.30 เท่า